open-index/open-wikipedia-markdown huggingface dataset:
Mwambutsa I

**Mwambutsa I Mbariza** oli afrikkalaisen Burundin valtion kuningas vuosina 1767–1796. Eräissä lähteissä hänen nimensä on Mwambutsa III. Hän seurasi hallitsijana isäänsä Mutaga III Senyamwizaa. Kuninkuuden peri hänen ainoa poikansa, kuningas Ntare IV.
Bidatsu

**Bidatsu** (538– 14. syyskuuta 585) oli perinteisen japanilaisen tiedon mukaisesti Japanin 30. keisari vuosina 572–585. Hänestä ei juurikaan ole varmaa tietoa. Jotkut historiantutkijat pitävät tietoja Bidatsun elämästä ainakin osittain legendaarisina.

## Taustaa
Keisari Kinmein valtakauden viidentenätoista vuonna (554 tai 555) Bidatsu nimettiin kruununprinssiksi. Kinmei kuoli 62-vuotiaana vuonna 571, jonka jälkeen Bidatsu nousi valtaan. Häntä on saatettu kutsua valtakautensa aikana ”Yamaton suureksi kuninkaaksi”.

Keisarina Bidatsu paransi Japanin suhteita Korean kuningaskunnista ainakin Baekjeen ja Sillaan.

Bidatsu kuoli 14. syyskuuta 585 vain 47-vuotiaana. 3. lokakuuta hänen seuraajakseen nousi hänen velipuolensa, Yōmei, joka oli vallassa vuoteen 587.

## Katso myös
*Japanin keisari
*Luettelo Japanin keisareista

## Lähteet
Sarah Bro

**Sarah Bro** (syntynyt 4. maaliskuuta 1996) on tanskalainen uimari. Hän kilpaili naisten 4 × 100 metrin vapaauinnissa vuoden 2016 kesäolympialaisissa.

## Lähteet
Mutaga III

**Mutaga III Senyamwiza Mutamo** (- 1767?) oli Burundin kuningas  eli *mwami* vuosina 1739–1767. Kansanperinteessä hänen sanotaan olleen "kaunis kuin aurinko". Nimen Senyamwiza kuningas sai ruandalaisia vastaan käydyssä sodassa. Hän kuoli nykyisen Ruandan alueella Butaren kaupungissa. Hänen edeltäjänsä oli kuningas Mwezi III, ja hallitsijana häntä seurasi Mwambutsa I.
Tirlittan (elokuva)

**Tirlittan** on Maunu Kurkvaaran ohjaama lastenelokuva vuodelta 1958. Elokuva perustui kirjailija Oiva Paloheimon satukirjaan *[[Tirlittan|Tirlittan – orpotyttö ihmisten ihmemaassa]]* ja se kuvattiin kesällä 1958. Paloheimo ei pitänyt kirjansa elokuvasovituksesta, hänen mielestään siinä oli vain kauniita kuvia ja sisältö pelkkää velliä.

Elokuvan yleisömenestys oli heikko. Elokuvaa jäi väliinputoajaksi, sitä ei mielletty lastenelokuvaksi eikä myöskään aikuisille tarkoitetuksi elokuvaksi. Elokuvan tekninen laatu oli myös heikko ja elokuvan repliikit jouduttiin äänittämään jälkikäteen. Kurkvaara leikkasi vuonna 1960 elokuvan aineistosta 16 minuutin lyhytelokuvan Lyypekin vuoden 1962 pohjoismaisia elokuvapäiviä varten.

## Näyttelijät

## Lähteet
Kinmei

**Kinmei** (509–571) oli perinteisen japanilaisen tiedon mukaisesti Japanin 29. keisari vuosina 539–571, vajaan 32 vuoden ajan. Hän oli vuosina 507–531 hallinneen keisari Keitain kolmas poika.

## Taustaa
Kinmei tunnettiin luultavasti valtakautensa aikana nimillä *Sumeramikoto* tai *Amenoshita Shiroshimesu Ōkimi* (治天下大王), joka tarkoittaa ”suurta kuningasta, joka hallitsee kaikkia maan päällä”. Vaihtoehtoisesti häntä saatettiin kutsua ”Yamaton suureksi kuninkaaksi”. 

Hän oli kruununprinssinä ja nousi valtaan 30 vuoden iässä, kun edellinen keisari Senka kuoli 73-vuotiaana vuonna 539. 

## Katso myös
*Japanin keisari
*Luettelo Japanin keisareista

## Lähteet
Afganistan kesäolympialaisissa 2016

**[[Afganistan]]** osallistui **[[Kesäolympialaiset 2016|vuoden 2016 kesäolympialaisiin]]** kolmen urheilijan kokoisella joukkueella. Joukkueen lipunkantajana avajaisissa toimi judoka Mohammad Tawfiq Bakhshi.

## Judo

## Yleisurheilu

## Lähteet
Rodrigo Lara

**Rodrigo Lara Bonilla** (11. elokuuta 1946 – 30. huhtikuuta 1984) oli kolumbialainen asianajaja ja poliitikko, joka toimi oikeusministerinä presidentti Belisario Betancurin valtakaudella. Hänet murhattiin vuonna 1984, koska hän työssään ministerinä järjesti syytteitä Medellínin kartelliin kuuluneille kokaiinin salakuljettajille. Murhan tilasi kartellin johtohahmo Pablo Escobar.

## Lähteet
Homma (kappale)

**Homma** on rockyhtye Maj Karman Kauniiden Kuvien single, joka julkaistiin yhtyeen vuoden 1998 toiselta studioalbumilta *[[Kaakao (albumi)|Kaakao]]*.

## Kappaleet
#
#

## Kokoonpano
* Herra Ylppö – laulu
* Häiriö – kitara, taustalaulu
* V.V.V. – basso
* J. Savolainen – rummut
* Terhi Kokkonen – laulu

## Aiheesta muualla
* Discogs
Briken Calja

**Briken Calja** (s. 19. helmikuuta 1990 Shtërmen) on albanialainen painonnostaja. Hän on edustanut Albaniaa kolmissa olympialaisissa: hän sijoittui kuudenneksi alle 69-kiloisten sarjassa Lontoossa 2012, viidenneksi alle 69-kiloisissa Rio de Janeirossa 2016 ja neljänneksi alle 73-kiloisissa Tokiossa 2021. Hän oli Tokion olympialaisten avajaisissa Albanian joukkueen lipunkantaja.

Calja saavutti MM-kilpailuissa hopeaa alle 73-kiloisten sarjassa vuonna 2021. Hän voitti Euroopan-mestaruuden alle 69-kiloisissa vuonna 2018.

Vuonna 2013 Calja tuomittiin kahden vuoden kilpailukieltoon androsteronin käytön vuoksi.

## Lähteet
Mohamed Ameur

**Mohamed Ameur** (s. 11. marraskuuta 1984) on algerialainen kilpakävelijä. Hän edusti maataan vuoden 2008 kesäolympialaisissa, joissa sijoittui 48. sijalle ajalla 1.32.21.

## Lähteet
* IAAF -profiili
Coutinho

**Antônio Wilson Vieira Honório** (11. kesäkuuta 1943 Piracicaba – 11. maaliskuuta 2019 Santos) eli **Coutinho** oli brasilialainen jalkapalloilija ja maailmanmestari. Coutinhon pelipaikka oli hyökkääjä. Hän pelasi ammattilaisurastaan suurimman osan Santosissa, mutta edusti myös EC Vitóriaa, AD Portuguesaa, Bangua, Atlasta ja Saadia. Coutinho pelasi Brasilian maajoukkueessa 15 ottelua tehden niissä kuusi maalia. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
Jair Marinho

**Jair Marinho de Oliveira** (17. heinäkuuta 1936 Santo Antônio de Pádua – 7. maaliskuuta 2020) eli **Jair Marinho** oli brasilialainen  jalkapalloilija ja maailmanmestari. Jair Marinho pelasi koko uransa kotimaassansa edustaen Fluminensea, AD Portuguesaa, Corinthiansia, Vasco da Gamaa ja Campo Grandea. Jair Marinho pelasi Brasilian maajoukkueessa 4 ottelua. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
Jurandir

**Jurandir de Freitas** (12. marraskuuta 1940 Marília – 6. maaliskuuta 1996 São Paulo) eli **Jurandir** oli brasilialainen jalkapalloilija ja maailmanmestari. Hänen pelipaikkansa oli puolustaja. Jurandir pelasi koko uransa kotimaassaan. Hän aloitti vuonna 1959 Corinthiansissa, mutta siirtyi seuraavana vuonna EC São Bentoon. Vuonna 1962 Jurandir siirtyi São Pauloon, jossa pelasi vuoteen 1972 saakka. Vuonna 1972 hän pelasi Maríliassa. Hän lopetti uransa kaudella 1973–1974 Operário Campo Grandessa. Jurandir pelasi Brasilian maajoukkueessa 14 ottelua. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
Altair (jalkapalloilija)

**Altair Gomes de Figueiredo** (22. tammikuuta 1938 Niterói – 9. elokuuta 2019 São Gonçalo) oli brasilialainen jalkapalloilija, jalkapallovalmentaja ja maailmanmestari. Pelipaikaltaan hän oli puolustaja. Altair pelasi lähes koko ammattilaisuransa Fluminensessa, jossa hän aloitti vuonna 1955. Hän pelasi vuoteen 1970 saakka riodejaneirolaisseurassa. Altair pelasi yhteensä 551 ottelua, joissa teki 3 maalia. Altair pelasi vuonna 1971 Sport Recifessä. Altair pelasi Brasilian maajoukkueessa 18 ottelua. Hän oli mukana sekä Chilen MM-kilpailuissa 1962 että Englannin MM-kilpailuissa 1966. Hän ei pelannut otteluakaan Chilessä, mutta Englannissa hän pelasi kaksi ottelua. Ammattilaisuransa jälkeen hän toimi Fluminensessa valmentajana.

## Lähteet
Izmir Smajlaj

**Izmir Smajlaj** (s. 29. maaliskuuta 1993) on albanialainen yleisurheilija, joka kilpailee pituushypyssä. Hän on sisäratojen Euroopan-mestari.

Smajlaj edusti maataan vuoden 2013 maailmanmestaruuskilpailuissa ja 2014 EM-kilpailuissa, mutta ei päässyt finaaliin. Amsterdamin EM-kilpailuissa 2016 hän sijoittui yhdeksänneksi. Rio de Janeiron olympialaisissa 2016 hän karsiutui loppukilpailusta. 

Smajlaj voitti sisäratojen Euroopan-mestaruuden Belgradissa 2017 Albanian halliennätystuloksella 808&nbsp;cm. Toiseksi sijoittunut Michel Tornéus hyppäsi saman tuloksen, mutta Smajlaj voitti, koska hänen toiseksi paras tuloksensa oli 802, Tornéusin puolestaan 798. 

Berliinin EM-kilpailuissa 2018 Smajlaj sijoittui kymmenenneksi. Hän karsiutui vuonna 2021 loppukilpailusta sekä Toruńin EM-hallikilpailuissa että Tokion olympialaisissa.

Smajlaj hyppäsi oman henkilökohtaisen ulkoratojen ennätyksensä 816 cm Tiranassa vuonna 2021. Lisäksi hänen ennätyksensä kolmiloikassa on 16,30 m. Tulokset ovat myös Albanian ennätyksiä.

## Lähteet
* 
### Viitteet
Ville-Pekka Sorsa

**Ville-Pekka Sorsa** (s. 1982) on suomalainen yhteiskuntatieteilijä ja sosiaalipolitiikan professori Helsingin yliopistolla. Hän johtaa Helsingin yliopiston UHealth-profiloitumisaluetta vuosina 2021–26 ja toimii Strategisen tutkimuksen neuvoston rahoittaman Osaaminen, työvoiman riittävyys ja maahanmuutto tulevaisuuden Suomessa (SKILLS) -ohjelman johtajana vuosina 2025–31. Hän johti vuosina 2021–24 Strategisen tutkimuksen neuvoston rahoittamaa WELGO-konsortiota, joka tutki koronapandemian hallintaa koskevan päätöksenteon opetuksia. Hän oli yksi hyvinvointialuereformin laajapohjaisen väliarvioinnin asiantuntijaryhmän jäsenistä.

Sorsa on yleisen valtio-opin dosentti Helsingin yliopistossa ja sosiaalipolitiikan dosentti Turun yliopistossa. Hän on toiminut aiemmin johtamisen ja organisaatioiden apulaisprofessorina Hankenilla, yleisen valtio-opin yliopistonlehtorina ja tutkijatohtorina Helsingin yliopistossa sekä vierailevana tutkijana Leidenin yliopistossa, Amsterdamin yliopistossa ja Bayes Business Schoolissa Lontoossa. Hän on väitellyt talousmaantieteen alalta Oxfordin yliopistosta. 

## Julkaisuja
* Sorsa, Ville-Pekka; Alaja, Antti & Kaitila, Joel (2025): Ideat yhteiskuntapolitiikassa. Vastapaino. https://doi.org/10.58181/VP9789523972469
* Eskelinen, Teppo & Sorsa, Ville-Pekka (2011): *Hyvä talous*. Helsinki: Like. 
* 
* 
* 

## Aiheesta muualla
* [Helsingin yliopiston tutkimusportaali](https://tuhat.helsinki.fi/portal/fi/persons/villepekka-sorsa(fb31f33c-dfb1-4cb4-bc17-cbcf3f61cda3).html)
* [Hankenin tutkimustietokanta](http://hanken.halvi.helsinki.fi/portal/en/persons/villepekka-sorsa(4044abee-8216-484c-8c49-f7fa88a3924d).html) 
* Tutkimusprofiili Google Scholarissa
Zequinha

**José Ferreira Franco** (18. marraskuuta 1934 Recife – 25. heinäkuuta 2009 Olinda) eli **Zequinha** oli brasilialainen jalkapalloilija ja maailmanmestari. Zequinha pelasi koko uransa kotimaassansa. Hän aloitti ammattilaisuransa Auto Esporte-PB:ssä vuonna 1954. Hän siirtyi vuonna 1955 Santa Cruz-PE:hen, kunnes siirtyi vuonna 1958 Palmeirasiin, jossa pelasi vuoteen 1968 saakka käyden pelaamassa vuonna 1965 Fluminensessa. Vuonna 1969 hän siirtyi CA Paranaenseen. Vuonna 1970 Zequinha lopetti uransa Náuticossa. Zequinha pelasi Brasilian maajoukkueessa 21 ottelua tehden niissä 2 maalia. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
Mengálvio

**Mengálvio Pedro Figueiró** ( s. 17. joulukuuta 1939 Laguna), eli **Mengálvio**, on brasilialainen entinen jalkapalloilija ja maailmanmestari. Mengálvio pelasi suurimman osan urastaan kotimaansa joukkueissa. Ammattilaisuransa hän aloitti 1958 Aimoré-RS:ssä, josta siirtyi 1960 Santokseen, jossa pelasi vuoteen 1967 saakka. Mengálvio pelasi vuonna 1968 Grêmiossa, mutta palasi vuotta myöhemmin takaisin Santokseen. Hän lopetti uransa vuonna 1969 kolumbialaisessa Millonarioksessa. Brasilian maajoukkueessa Mengálvio pelasi 14 ottelua tehden niissä yhden maalin. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
Jair da Costa

**Jair da Costa** (9. heinäkuuta 1940 Santo André – 26. huhtikuuta 2025) oli brasilialainen jalkapalloilija ja maailmanmestari. Da Costa aloitti ammattilaisuransa Portuguesassa vuonna 1960. Vuonna 1962 hän siirtyi milanolaiseen Inter Milaniin, jossa hän pelasi aina vuoteen 1972 asti. Hän kävi kaudella 1967–1968 pelaamassa AS Romassa. Vuonna 1972 da Costa siirtyi takaisin kotimaahansa ja pelasi Santoksessa vuoteen 1974 saakka. Hän kävi pelaamassa kanadalaisessa Windsor Starissa vuonna 1975. Da Costa pelasi Brasilian maajoukkueessa yhden ottelun. Tämä tapahtui vuonna 1962. Hän oli mukana Chilen MM-kilpailuissa 1962, mutta ei pelannut otteluakaan.

## Lähteet
World Muaythai Council

**World Muaythai Council**, lyhyesti **WMC** on thaimaalainen thainyrkkeilyjärjestö, jonka perustettiin 1995. Tuolloin 39 maata osallistui järjestön perustamiseen.

## Tunnettuja ottelijoita
* Buakaw Banchamek
* Jomhod Kiatadisak
* Saenchai
* Riku Immonen
* Joanna Jędrzejczyk
* Andy Hug
* Valentina Ševtšenko

## Lähteet
Daniele Garozzo

**Daniele Garozzo** (s. 4. elokuuta 1992) on italialainen florettimiekkailija ja olympiavoittaja. Garozzo saavutti olympiakultaa Rio de Janeiron olympialaisissa 2016 floretin yksilökilpailussa. Tokion olympialaisissa 2020 Garozzo sai floretin hopeaa.

## Lähteet
Nakajima Racing

**Nakajima Racing** on japanilainen kilpatalli jonka perusti Satoru Nakajima vuonna 1989. Talli kilpailee vain Japanissa Formula Nippon ja Super GT -sarjoissa.

## Aiheesta muualla
*Kotisivut
Motorsport.com

**Motorsport.com** on vuonna 1994 perustettu moottoriurheilusivusto. Sivuston päämaja sijaitsee Floridassa Miamissa ja se kansainvälisen median suurimpia moottoriurheiluaiheisia sivustoja maailmassa. Se lähettää uutisia 11 eri kielellä 24 tuntia vuorokaudessa ja seitsemän päivää viikossa. Sivusto on voittanut useita Telly Award-palkintoja saavutuksistaan kansainvälisten moottoriurheilutapahtumien raportoinnissa.

## Lähteet

## Aiheesta muualla
* Kotisivut
Warabi (1921)

**Warabi** () oli keisarillisen Japanin laivaston Momi-luokan hävittäjä, joka oli palveluksessa maailmansotien välillä.

## Valmistus

Alus tilattiin Fujinagatan telakalta. Sen köli laskettiin 12. lokakuuta 1920 ja alus laskettiin vesille vielä samana vuonna 28. syyskuuta. Alus otettiin palvelukseen 19. joulukuuta.

## Lähteet
*
*

### Viitteet
Grid Autosport

**GRID: Autosport** on Codemastersin kehittämä ja julkaisema ajopeli. Peli julkaistiin Microsoft Windows, PlayStation 3 ja Xbox 360 -alustoille Pohjois-Amerikassa 24. kesäkuuta 2014 ja Euroopassa 27. kesäkuuta 2014. OS Xlle ja Linuxille se julkaistiin 10. joulukuuta 2015. Ioslle se julkaistiin loppuvuodesta 2017 ja Androidille se on tulossa.

## Aiheesta muualla
* 
* Kotisivut
Wu

**Wu** voi tarkoittaa seuraavia:

* Wu-kuningaskunta, valtio Kiinassa vuosina 722–481 eaa.
* Wu-kuningaskunta, *Itäinen Wu*, valtio Etelä-Kiinassa vuosina 222–280
* Wu-kuningaskunta, *Eteläinen Wu*, valtio Kiinassa vuosina 907–937
* Wu-kiina, eteläkiinalainen kieli
* wu, taijin tyylisuunta
* WU, Warkauden Urheilijat, varkautelainen nuorten maastohiihtoseura
* 2705 Wu, päävyöhykkeen asteroidi

## Henkilöitä

* Chien-Shiung Wu (1912–1997), kiinalais-yhdysvaltalainen ydinfyysikko
* Constance Wu (s. 1982), taiwanilais-yhdysvaltalainen näyttelijä
* Felipe Almeida Wu (s. 1992), brasilialainen pistooliampuja
* Ingrid Wu (s. 1970), kiinalais-yhdysvaltalainen yrittäjä, yritysjohtaja ja miljardööri
* Joseph Wu (s. 1974), taivanilainen poliitikko, ministeri ja politiikan tutkija
* Kevin Wu, *Kevjumba* (s. 1990), yhdysvaltalainen koomikko
* Tom Wu (s. 1972), brittiläinen näyttelijä
* Vanness Wu (s. 1978), kiinalais-yhdysvaltalainen näyttelijä, laulaja ja tanssija
* Vivian Wu, oik. *Wu Jun Mei* (s. 1966), kiinalainen näyttelijä
* Wu (156–87 eaa.), Kiinan Han-dynastian keisari
* Wu Aiying (s. 1951), kiinalainen poliitikko ja ministeri
* Wu Bangguo (1941–2024), kiinalainen poliitikko
* Wu Cheng’en (1510–1582), kiinalainen kirjailija
* Wu Dajing (s. 1994), kiinalainen kaukalopikaluistelija ja olympiavoittaja
* Wu Haiyan (s. 1993), kiinalainen jalkapalloilija
* Wu Jiaduo (s. 1977), kiinalais-saksalainen pöytätennispelaaja
* Wu Jing (s. 1974), kiinalainen itämaisten taistelulajien taitaja, näyttelijä ja ohjaaja
* Wu Lei (s. 1991), kiinalainen jalkapalloilija
* Wu Liuxi (s. 1984), kiinalainen kivääriampuja
* Wu Man (s. 1963), kiinalainen pipansoittaja
* Wu Minxia (s. 1985), kiinalainen uimahyppääjä, olympiavoittaja ja maailmanmestari
* Wu Peifu (1874–1939), kiinalainen sotaherra
* Wu Qingyuan, *Go Seigen* (1914–2014), kiinalainen gon pelaaja
* Wu Yajun (s. 1964), kiinalainen yrittäjä, yritysjohtaja ja miljardööri
* Wu Yanni (s. 1997), kiinalainen aitajuoksija
* Wu Yi (s. 1938), kiinalainen poliitikko ja ministeri
* Wu Yi Fan, *Kris Wu* (s. 1990), kanadalais-kiinalainen näyttelijä, laulaja, tuottaja ja malli
* Wu Yili, *Elaine Wu* (1930–2019), kiinalainen pianisti
* Wu Zetian (624–705), Kiinan historian ainoa naishallitsija, keisarinna 690–705
* Zuqiang Wu (1927–2022), kiinalainen säveltäjä.

### Kuvitteellisia henkilöitä

* Sensei Wu, Ninjagon ensimmäisen Spinjitzu-mestarin poika animaatiosarjassa *[[Lego Ninjago (animaatiosarja)|Lego Ninjago]]*
* Wendy Wu, samannimisen yhdysvaltalaisen nuortenelokuvan päähenkilö
Néstor Vidrio

**Néstor Vicente Vidrio Serrano** (s. 22. maaliskuuta 1989 Guadalajara, Meksiko) on meksikolainen jalkapalloilija. Pelipaikaltaan hän on keskuspuolustaja. Vidrio edustaa Meksikon toiseksi korkeimmalla sarjatasolla pelaavaa Juárezia, jossa hän on lainassa Meksikon Primera Divisiónissa pelaavasta Guadalajarasta.

Vidrio pelasi ensimmäisen Meksikon Primera Divisiónin ottelunsa 27. heinäkuuta 2008, kun hänen edustamansa Atlas voitti Chiapasin kotonaan 5–0. Vidrio pelasi Atlasissa yhteensä 65 pääsarjaottelua vuosina 2008–2011. Vuosina 2011–2013 hän pelasi 30 pääsarjaottelua Pachucassa. Vuonna 2013 Vidrio siirtyi Guadalajaraan.

Vidrio oli mukana Meksikon joukkueessa, joka voitti olympiakultaa Lontoossa 2012. Hän pelasi turnauksessa neljä ottelua. Loppuottelussa Brasiliaa vastaan Vidrio tuli vaihdosta kentälle.

## Lähteet
Juhani Karila

**Juhani Karila** (s. 1985 Kemijärvi) on kirjailija. Hän on syntynyt Kemijärvellä ja on kotoisin Pelkosenniemeltä. Karila opiskeli tiedotusopin maisteriksi Tampereen yliopistossa. Hän on työskennellyt toimittajana, muun muassa Helsingin Sanomien kulttuuritoimituksessa. Vuonna 2010 hän voitti J. H. Erkon kirjoituskilpailun. Karilan esikoisteos, novellikokoelma *[[Gorilla (kirja)|Gorilla]]* (Otava 2013), oli ehdolla Helsingin Sanomien kirjallisuuspalkinnon saajaksi.

Romaanistaan *Pienen hauen pyydystys* Karila sai Kalevi Jäntin palkinnon vuonna 2019 sekä Tähtifantasia- ja Jarkko Laine -palkinnot vuonna 2020.

## Teokset

* 
* 
* 

## Lähteet

## Aiheesta muualla
*
Rugby kesäolympialaisissa 2016 – miesten turnaus

**Miesten rugbyturnaus** vuoden 2016 kesäolympialaisissa alkoi 9. elokuuta ja päättyi 11. elokuuta. Ottelut pelattiin Deodoro Stadiumilla. Turnaukseen osallistui 12 maata, jotka oli jaettu kolmeen alkulohkoon. Turnauksen voitti Fidži, joka voitti loppuottelussa Ison-Britannian. Pronssille sijoittui Etelä-Afrikka.

## Karsinnat

## Alkulohkot

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

### Lohkokolmosten vertailu

## Pudotuspelit

### Mitaliottelut

### Sijat 5.-8.

### Sijat 9.-12.

## Järjestys

## Lähteet

## Aiheesta muualla
Rugby kesäolympialaisissa 2016 – naisten turnaus

**Naisten rugbyturnaus** vuoden 2016 kesäolympialaisissa alkoi 6. elokuuta ja päättyi 8. elokuuta. Ottelut pelattiin Deodoro Stadiumilla. Turnaukseen osallistui 12 maata, jotka on jaettu kolmeen alkulohkoon. Turnaus oli ensimmäinen naisten rugbyturnaus olympiatasolla. Mestaruuden voitti Australia, joka voitti loppuottelussa Uuden-Seelannin. Pronssia voitti Kanada.

## Karsinnat

Etelä-Afrikka voitti Rugby Africa -turnauksen, mutta maan rugbyliitto ilmoitti myöhemmin, ettei naisten joukkue osallistu olympialaisiin. Täten turnauksen toiseksi tullut joukkue, Kenia, valikoitui olympiaturnaukseen.

## Alkulohkot

### Lohko A

### Lohko B

### Lohko C

### Lohkokolmosten keskinäinen sijoitus
Kaksi parasta lohkokolmosta pääsee pudotuspeleihin

## Pudotuspelit

### Mitaliottelut

### Sijat 5.-8.

### Sijat 9.-12.

## Järjestys

## Lähteet

## Aiheesta muualla
Jyväskylän suurajot 1992

**Jyväskylän suurajot 1992** järjestettiin 27.-30.8.1992. Se oli kauden 1992 yhdeksäs maailmanmestaruusosakilpailu ja 42. Jyväskylän suurajot kautta aikain. 

## Osallistujat
Kilpailuun ilmoittautui 132 autokuntaa. Mukana olivat tehdastalleista Lancia (Juha Kankkunen, Didier Auriol ja Philippe Bugalski), Ford (Massimo Biasion ja Francois Delecour), Toyota (Markku Alén), Subaru (Ari Vatanen ja Colin McRae) ja Nissan (Tommi Mäkinen ja Stig Blomqvist). Tehdastalleista Mitsubishi puuttui osallistujista. Toyota perui Carlos Sainzin  osallistumisen viime hetkellä, minkä johdosta yksityiskuljettaja Marcus Grönholm sai tehtaan Toyotan ajettavakseen. 

## Reitti
Reitin pituus oli 1,562,10 km, josta erikoiskokeita 524,82 km.

*=ei kokoomataukoa

Reitti oli samankaltainen kuin edellisenä vuonna, mutta erikoiskokeita oli nyt vain 37. Erikoiskokeiden keskipituus nousi 14 kilometriin. Monia erikoiskokeita olikin pidennetty, esimerkiksi Kuohua, Parkkolaa, Ehikkiä, Lankamaata, Myhinpäätä, Västilää, Koivulahtea, Uskilaa ja Lempäätä.

Haapakylä ja Paateri olivat uusia erikoiskokeita, joita ei ajettu minään muina vuosina Suurajoissa.

Ouninpohja oli palannut reitille vuosien tauon jälkeen, mutta sen muoto muistutti edellisvuoden Hassia. 

## Kilpailun tapahtumia
Ensimmäisellä erikoiskokeella pohja-ajan jakoivat Markku Alen ja Marcus Grönholm. Alenin johto kesti neljännelle erikoiskokeelle asti, jolloin Didier Auriol ohitti hänet ja piti johtonsa maaliin asti. Lancian kaksoisvoiton varmisti Juha Kankkunen, joka on myöhemmin kirjassaan todennut, ettei kaudella 1992 edes yrittänyt ajaa maailmanmestaruudesta, vaan talli tuki Auriolin mestaruusyritystä. 

Colin McRae kaatoi autonsa kahteen kertaan rallin aikana, mutta oli silti maalissa kahdeksas. Hän oli myös kaatanut auton jo testierikoiskokeella rallin alkamista edeltävänä päivänä.  

Marcus Grönholm ajoi Vaherissa ojaan, jossa ollut kivi rikkoi etupyöränripustuksen. Hän pääsi huoltoon asti, mutta joutui keskeyttämään, koska Toyota-talli ei olisi pystynyt huoltamaan kahta autoa tunnin päässä toisistaan. 

Francois Delecour keskeytti ulosajoon Myhinpään erikoiskokeella.
## Tulokset

N-ryhmän voitti Jarmo Kytölehto.

## Lähteet

## Aiheesta muualla
* Rally-Maps.com, erikoiskokeiden reitit kartalla
Markus setä kertoo...

**Markus setä kertoo...** on Vilho Syrjälän ja Eino Itäsen ohjaama lastenelokuva vuodelta 1938. Elokuvan tuottaneen Karhu-Filmi Oy:n toimitusjohtaja oli elokuva-alalla vuodesta 1922 toiminut Kurt Nylund (1901–1980). Vuonna 1935 perustettu yhtiö tuotti pääasiassa lyhytelokuvia ja se toimi vuoteen 1957 saakka. Aloite elokuvan tekemiseen tuli saksalaiselta Suvenniemen Eläintieteellisen aseman johtajalta Fritz Remmleriltä. Elokuvan kuvauspaikkoina olivat Kajaanin lähellä sijainnut Suvenniemen tutkimusasema, Olavinlinna sekä ravintola Kalastajatorppa Helsingissä. Elokuvaa levitettiin myös ruotsin- ja englanninkielisellä kertojaäänellä varustettuina versioina. Elokuvan yleisömenestys jäi heikoksi. Elokuva on säilynyt vain osittain, sen alkuosa puuttuu.

## Juoni
Elokuvassa Markus-setä kertoo ystäväperheensä lapsille viisi eläinaiheista satua *Tyttö ja linnunpoikanen*, *Karhu ja hiiret*, *Jänis ja siili*, *Prinsessa ja halonhakkaaja* sekä *Onnenkissa*. Elokuvan lopussa Georg Malmstén esittää *Nukku Matti*-laulun. 

## Näyttelijät

## Lähteet
Amerikan Samoa kesäolympialaisissa 2016

**[[Amerikan Samoa]]** osallistui kesäolympialaisiin 2016. Sitä edusti neljä urheilijaa kolmessa lajissa. Joukkueen lipunkantajana avajaisissa toimi painonnostaja Tanumafili Jungblut ja päättäjäisissä judoka Benjamin Waterhouse. Amerikan Samoa ei saavuttanut yhtään mitalia.

## Joukkue
### Judo

Benjamin Waterhouse kilpaili miesten judon 73 kg sarjassa. Waterhousen ei tarvinnut otella ensimmäisellä kierroksella. Toisella kierroksella hän hävisi srilankalaiselle Chamara Repiyallagelle rangaistuspisteiden takia. Tämä tarkoitti, että hän jäi sijalle 17.

### Painonnosto

Tanumafili Jungblut kilpaili miesten alle 94 kg sarjassa. Jungblut ei saanut tulosta tempauksessa, vaan jäi aloituspainoonsa 141. Tämän takia hän ei saanut sijoitusta ollenkaan.

### Yleisurheilu

Amerikan Samoalla oli kilpailija sekä miesten että naisten 100 metrin matkalla. Isaac Silafau sijoittui miesten kilpailussa omassa alkuerässään sijalle 5. ajalla 11,51 eikä hän edennyt seuraavalle kierrokselle. Naisten kilpailussa Jordan Mageo oli alkueränsä kuudes ajalla 13,72 eikä edennyt jatkoon.

## Lähteet
Andorra kesäolympialaisissa 2016

**[[Andorra]]** osallistui kesäolympialaisiin 2016. Sitä edusti viisi urheilijaa neljässä lajissa, joskin lopulta vain neljä urheilijaa osallistui kilpailutapahtumiin. Joukkueen lipunkantajana avajaisissa toimi judoka Laura Sallés ja päättäjäisissä puolestaan yleisurheilija Pol Moya. Andorra ei saavuttanut yhtään mitalia.

## Joukkue
### Ammunta

Esther Barrugués osallistui naisten 10 metrin ilmakiväärin kilpailuun. Karsintakierroksella Barrugués saavutti pisteet 396,9, joka oli karsintojen kehnoin tulos.

### Judo

Laura Sallés kilpaili naisten alle 63 kg sarjassa. Sallés hävisi ensimmäisellä kierroksella australialaiselle Katharina Haeckerille.

### Uinti

Olympialaisiin pääsi kaksi andorralaista urheilijaa Pol Arias ja Mónica Ramírez. Näistä jälkimmäinen pääsi naisten 100 metrin vapaauintiin, mutta ei koskaan osallistunut kilpailuun. Pol Arias kilpaili miesten 400 metrin vapaauinnissa. Hän oli alkueränsä toinen ajalla 4:21,16, joka oli alkuerin 49. nopein aika eikä näin riittänyt jatkopaikkaan.

### Yleisurheilu

Andorran ainoa yleisurheilija oli Pol Moya, joka kilpaili miesten 800 metrillä. Moya oli alkueränsä kuudes ajalla 1:48,88, mikä ei riittänyt jatkopaikkaan.

## Lähteet
Sotkamon rautatieasema

**Sotkamon rautatieasema** () on lakkautettu rautatieliikennepaikka Kainuun Sotkamossa. Sotkamoon vievä rata erkani Joensuu-Kontiomäki rataosuudesta Vuokatissa. Rata avattiin liikenteelle 1926. Henkilöliikenne jäi radalla vähäiseksi: Vuokatista Sotkamoon avattiin maan ensimmäinen VR:n linja-autolinja 1931, ja henkilöliikenne loppui kokonaan 1939. Radalla oli vähäistä tavaraliikennettä, minkä loputtua rata suljettiin liikenteeltä 1986. Vuokatin–Sotkamon radalla sijaitsi myös Tenetin seisake, joka lakkautettiin 1938. Sotkamossa oli pieni laiturirakennus, joka purettiin 1994.

## Lähteet
Miekkailu kesäolympialaisissa 2016 – miesten floretti

**Miesten floretin henkilökohtainen kilpailu** käytiin 7. elokuuta Carioca Arena 3:ssa. Kilpailun voitti italialainen Daniele Garozzo, joka voitti loppuottelussa yhdysvaltalaisen Alexander Massialaksen. Pronssia voitti venäläinen Timur Safin. Miekkailijoita oli yhteensä 35.

## Tulokset

### Ensimmäinen kierros

### Mitaliottelut

## Lähteet
Brittiläiset Neitsytsaaret kesäolympialaisissa 2016

**[[Brittiläiset Neitsytsaaret]]** osallistui kesäolympialaisiin 2016. Sitä edusti neljä urheilijaa kahdessa lajissa. Joukkueen lipunkantajana avajaisissa toimi pikajuoksija Ashley Kelly. Brittiläiset Neitsytsaaret ei saavuttanut yhtään mitalia.

## Joukkue
### Uinti

Elinah Phillip osallistui naisten 50 metrin vapaauintiin. Phillip sijoittui alkueränsä kolmanneksi sijalle 3 ajalla 26,26. Tämä ei riittänyt välieriin, vaan hän jäi sijalle 48.

### Yleisurheilu

Kolminkertainen olympiaedustaja Tahesia Harrigan-Scott osallistui naisten 100 metrin juoksuun. Hän jäi alkueränsä kuudenneksi ajalla 11,54, mikä ei riittänyt jatkoon. Ashley Kelly osallistui naisten 200 metrin kilpailuun. Kelly oli alkueränsä viides ajalla 23,61. Eldred Henry osallistui miesten kuulantyöntöön. Hän työnsi parhaalla karsintatyönnöllään 17,07 metriä. Tämä riitti karsintojen viimeiselle sijalle 34.

## Lähteet
Hiyō-luokka

**Hiyō-luokka** () oli keisarillisen Japanin laivaston kahden lentotukialuksen muodostama alusluokka, jonka alukset valmistuivat toisen maailmansodan aikana. Kummankin aluksen rakennustyöt aloitettiin loistoristeilijöinä, jotka keisarillisen Japanin laivasto lunasti muutostöitä varten 1941.

## Alukset

## Lähteet
*
*

### Viitteet
Yhdysvaltain Neitsytsaaret kesäolympialaisissa 2016

**[[Yhdysvaltain Neitsytsaaret]]** osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi purjehtija Cy Thompson.

## Joukkue
### Nyrkkeily

* Clayton Laurent – miesten superraskassarja

### Purjehdus

* Cy Thompson – laser

### Uinti

* Rexford Tullius – miesten 200&nbsp;m selkäuinti
* Caylee Watson – naisten 100&nbsp;m selkäuinti

### Yleisurheilu

;Juoksulajit

* Eddie Lovett – miesten 110&nbsp;m aidat
* LaVerne Jones-Ferrette – naisten 200&nbsp;m

;Kenttälajit

* Muhammad Halim – miesten kolmiloikka

## Lähteet
Haapakylän rautatieasema

**Haapakylä** () on lakkautettu rautatieliikennepaikka Nurmes–Oulu-rataosuudella. Haapakylän asema avattiin Valtimo-nimellä liikenteelle 1. marraskuuta 1929. Paikalle oli rakennettu samana vuonna puinen asemarakennus, joka on siirretty lähistölle 1986. Asema muutettiin miehittämättömäksi 1969, jolloin pohjoisempana sijainnut Hiekkalahden asema sai Valtimo-nimen vanhan aseman muuttuessa Haapakyläksi. Henkilöliikenne lopetettiin 1975 ja tavaraliikenne 1984. Sen jälkeen aseman sivuraiteella on säilytetty vanhoja tavaravaunuja aina 2000-luvulle. Liikennepaikka lakkautettiin 2007.

## Lähteet

## Aiheesta muualla
* Lyijykynäpiirros Haapakylän asemasta
Porokylän rautatieasema

**Porokylän rautatieasema** () on lakkautettu rautatieliikennepaikka Pohjois-Karjalan Nurmeksessa rataosuudella Joensuu–Kontiomäki. Se sijaitsee Nurmeksen Porokylässä, entisen Nurmeksen maalaiskunnan keskuksessa ja paikkakunnan vanhassa kirkonkylässä.  

## Historia
Porokylään rakennettiin 1929 Thure Hellströmin suunnittelema laiturirakennus, jota on laajennettu myöhemmin.  Rautatielle on ollut suuri merkitys Porokylälle, sillä se paransi huomattavasti kulkuyhteyksiä sekä teollisuuden toimintaedellytyksiä. Se kuitenkin kavensi huomattavasti Porokylän keskusta-aluetta, jolloin radan eteläpuoliset alueet jäivät vaille kaupallista rakentamista. Rakentaminen keskittyikin pienelle alueelle, mikä on vaikeuttanut alueen maankäyttöä.

## Nykytila
Asemalle ei ole enää tavaraliikennettä. Porokylässä oli lähinnä raakapuun kuormausta lokakuuhun 2018 saakka, jolloin raakapuun kuormaus siirtyi Pitkämäen liikennepaikalle rakennettuun raakapuuterminaaliin.

Porokylän ratapihan viimeiset neljä sivuraidetta purettiin heinäkuussa 2020. Liikennepaikalla oli ollut myös runsaasti soraraiteita, jotka nekin on purettu. Henkilöjunat pysähtyivät asemalla vuosina 1929–1990. Porokylän asemarakennus on yhä olemassa, mutta laiturirakenteet purettiin henkilöliikenteen loppumisen jälkeen. 

Porokylän rautatieasema on rautatieliikennepaikkana lakkautettu 14.9.2020

## Katso myös
*Porokylä 
*Joensuu–Kontiomäki-rata

## Lähteet

## Aiheesta muualla
*Vaunut.org: Kuvia Porokylästä
Jingei-luokka

**Jingei-luokka** () oli keisarillisen Japanin laivaston kahden 1920-luvulla valmistetun aluksen muodostama sukellusveneiden emälaivaluokka. Luokan alukset palvelivat toisessa maailmansodassa.

## Alukset

## Lähteet
Polymorfia

**Polymorfia** eli **polymorfismi** tai **polymorfisuus** tarkoittaa kiteisen yhdisteen kykyä esiintyä kahtena tai useampana eri kidemuotona. Eri polymorfit poikkeavat toisistaan fysikaalisten ominaisuuksien kuten sulamispisteen, tiheyden ja liukoisuuden perusteella. Eri kidemuotoja kutsutaan polymorfeiksi ja polymorfin stabiiliuteen vaikuttavat muun muassa lämpötila ja paine. Lukuisat mineraalit ovat polymorfisia esimerkiksi kalsiitti, aragoniitti ja vateriitti ovat toistensa polymorfeja.

## Enantiotrooppiset ja monotrooppiset polymorfit
Polymorfit jaetaan enantiotrooppisiin ja monotrooppisiin sen perusteella miten lämpötila vaikuttaa polymorfin stabiiliuteen. Monotrooppisilla polymorfisilla kiteisillä ainella on yksi kidemuoto, joka on stabiili koko sillä lämpötila-alueella, joka on yhdisteen sulamispisteen alapuolella, eikä selkeää siirtymälämpötilaa eri kidemuotojen välillä ole. Muut polymorfit ovat niin sanottuja metastabiileja polymorfeja, jotka muuntuvat helposti stabiilimmaksi kidemuodoksi. Esimerkiksi grafiitti on monotrooppinen.

Enantiotrooppiset polymorfit ovat polymorfeja, joiden kiderakenteen stabiilius riippuu lämpötilasta, ja joilla on selkeä siirtymälämpötila. Esimerkiksi ammoniumnitraatilla on viisi eri polymorfia. Alle -18 °C:n lämpötilassa yhdiste esiintyy alkeiskopiltaan tetragonaalisessa muodossa, polymorfi on ortorombinen -18&ndash;32 °C:n välillä ja muuttuu toiseksi ortorombiseksi muodoksi, joka on stabiili 84 °C:n lämpötilaan asti. Tämän jälkeen vallitseva ammoniumnitraatin polymorfi on trigonaalinen ja muuttuu säännölliseksi kuumennettaessa 125 °C:n lämpötilaan.

## Orgaanisten yhdisteiden polymorfia
Monilla orgaanisilla yhdisteillä esiintyy polymorfiaa. Tällaisia ovat esimerkiksi rasvahapot ja triglyseridit. Eri polymorfit ovat tärkeitä esimerkiksi suklaan valmistuksessa, jossa tavoiteltu kidemuoto on β-muoto, joka antaa suklaalle parhaimman suutuntuman. Muut muodot antavat suklaalle rakeisen rakenteen. Tärkeää polymorfia on myös lääkeaineilla. Eri kidemuodoilla voi olla erilainen liukoisuus ja biosaatavuus, mikä vaikuttaa lääkkeen tehokkuuteen. Tämän vuoksi kiteytysolosuhteiden kontrollointi on tärkeä osa monien lääkeaineiden valmistusprosessia.

## Lähteet
Rodrigo Caio

**Rodrigo Caio Coquette Russo** eli **Rodrigo Caio** (s. 17. elokuuta 1993 Dracena, Brasilia) on brasilialainen jalkapalloilija. Pelipaikaltaan hän on keskuspuolustaja. Rodrigo Caio edustaa Brasilian pääsarjassa pelaavaa São Pauloa.

Rodrigo Caio on pelannut São Paulon edustusjoukkueessa vuodesta 2011 lähtien. Hän pelasi ensimmäisen Série A:n ottelunsa 26. kesäkuuta 2011, kun São Paulo hävisi vieraissa Corinthiansille 0–5. Rodrigo Caio voitti São Paulossa Copa Sudamericanan vuonna 2012.

Brasilian A-maajoukkueessa Rodrigo Caio pelasi ensimmäisen ottelunsa 30. toukokuuta 2016, kun Brasilia voitti ystävyysottelussa Panaman 2–0. Rodrigo Caio oli mukana Copa América Centenariossa vuonna 2016, muttei päässyt kentälle. Hän kuului Brasilian joukkueeseen myös Brasilian olympialaisissa 2016.

## Lähteet
Albania kesäolympialaisissa 2016

**[[Albania]]** osallistui kesäolympialaisiin 2016. Sitä edusti kuusi urheilijaa kolmessa lajissa. Joukkueen lipunkantajana avajaisissa toimi kestävyysjuoksija Luiza Gega. Albania ei saavuttanut yhtään mitalia.

## Joukkue
### Painonnosto

Albanialla oli kahden urheilijan edustus painnonostossa. Evagjelia Veli kilpaili naisten alle 53 kg sarjassa. Hän sai tempauksessa tuloksen 75 kg ja työnnössä tuloksen 90 kg. Hänen yhteistuloksensa 165 kg riitti kokonaiskilpailun 8. sijaan. Miesten alle 69 kg sarjassa kilpaili Briken Calja. Caljan tulos tempauksessa oli 145 kg ja työnnössä 181 kg. Yhteistulos 326 kg oikeutti kokonaiskilpailun viidenteen sijaan.

### Uinti

Uinnissa Albanialla oli kaksi urheilijaa. Nikol Merizaj kilpaili naisten 100 metrin vapaauinnissa. Merizaj ui alkuerissä ajan 59,99, mikä ei riittänyt jatkoon. Hän oli kilpailun 43. Sidni Hoxha kilpaili miesten 50 metrin vapaauinnissa, jossa sai alkuerissä ajan 22,80. Tämä oli alkuerien 41. nopein aika.

### Yleisurheilu

Luiza Gega kilpaili naisten 3 000 metrin estejuoksussa. Hän oli alkueränsä 16. ajalla 9.58,49, mikä ei riittänyt jatkoon. Izmir Smajlaj osallistui miesten pituushyppyyn. Hän oli karsintojen 21. tuloksessa 7,72 m eikä päässyt jatkokilpailuun.

## Lähteet
Asatsuyu (1906)

**Asatsuyu** () oli keisarillisen Japanin laivaston 1906 valmistunut Kamikaze-luokan torpedovenehävittäjä.

## Valmistus

Alus tilattiin Osakasta Osaka Iron Worksiltä osana vuoden 1904 hankintoja. Sen köli laskettiin 28. huhtikuuta 1905 ja alus laskettiin vesille 2. huhtikuuta 1906. Alus valmistui vielä saman vuoden lopulla 16. marraskuuta.

## Palvelus
Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus upposi 9. marraskuuta 1913 ajettuaan karille.

## Lähteet
*

### Viitteet
Antigua ja Barbuda kesäolympialaisissa 2016

**[[Antigua ja Barbuda]]** osallistui kesäolympialaisiin 2016. Sitä edusti yhdeksän urheilijaa kahdessa lajissa. Joukkueen lipunkantajana avajaisissa toimi pikajuoksija Daniel Bailey ja päättäjäisissä puolestaan uimari Noah Mascoll-Gomes.

## Joukkue
### Uinti

* Noah Mascoll-Gomes – miesten 200&nbsp;m vapaauinti
* Samantha Roberts – naisten 50&nbsp;m vapaauinti

### Yleisurheilu

;Juoksulajit

* Daniel Bailey – miesten 100&nbsp;m
* Cejhae Greene – miesten 100&nbsp;m
* Miguel Francis – miesten 200&nbsp;m
* miesten 4×100&nbsp;m viestijoukkue
** Daniel Bailey
** Cejhae Greene
** Miguel Francis
** Jared Jarvis
** Chavaughn Walsh
** Tahir Walsh

;Kenttälajit

* Priscilla Frederick – naisten korkeushyppy

## Lähteet
Zuihō-luokka

**Zuihō-luokka** () oli Keisarillisen Japanin laivaston kahden lentotukialuksen muodostama alusluokka, jonka alukset valmistettiin alun perin sukellusveneiden emälaivoiksi.

## Alukset
Keisarillisen Japanin laivasto päätti 1930-luvun puolivälissä valmistaa kaksi sukellusveneiden emälaivaa, joista ensimmäinen *Tsurugisaki* otettiin palvelukseen 1939. Toisen aluksen *Takasakin* rakennustyöt keskeytettiin pian vesillelaskun jälkeen ja se valmistui lentotukialus *Zuihōna* joulukuussa 1940. Vuoden 1941 alussa poistettiin *Tsurugizaki* palveluksesta ja se muutettiin lentotukialus *Shōhōksi*, joka otettiin palvelukseen alkuvuodesta 1942.

## Lähteet
*
*

### Viitteet
Aruba kesäolympialaisissa 2016

**[[Aruba]]** osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa sekä päättäjäisissä toimi purjehtija Nicole van der Velden.

## Joukkue
### Judo

* Jayme Mata – miesten alle 66&nbsp;kg

### Purjehdus

* Philipine van Aanholt – laser radial
* Nicole van der Velden ja Thijs Visser – Nacra 17

### Taekwondo

* Monica Pimentel – naisten alle 49&nbsp;kg

### Uinti

* Mikel Schreuders – miesten 200&nbsp;m vapaauinti
* Allyson Ponson – naisten 50&nbsp;m vapaauinti

## Lähteet
Bermuda kesäolympialaisissa 2016

**[[Bermuda]]** osallistui kesäolympialaisiin 2016. Sitä edusti kahdeksan urheilijaa viidessä lajissa. Joukkueen lipunkantajana avajaisissa toimi pituushyppääjä Tyrone Smith.

## Joukkue
### Purjehdus

* Cameron Pimentel – laser
* Cecilia Wollmann – laser radial

### Soutu

* Michelle Pearson – naisten yksikkö

### Triathlon

* Flora Duffy – naiset

### Uinti

* Julian Fletcher – miesten 100&nbsp;m rintauinti
* Rebecca Heyliger – naisten 50&nbsp;m vapaauinti

### Yleisurheilu

;Juoksulajit

* Harold Houston – miesten 200&nbsp;m

;Kenttälajit

* Tyrone Smith – miesten pituushyppy

## Lähteet
Etelä-Korea kesäolympialaisissa 2016

**[[Korean tasavalta|Etelä-Korea]]** osallistui **[[Kesäolympialaiset 2016|vuoden 2016 kesäolympialaisiin]]** 204 urheilijan voimin 24 lajissa. Kisojen avajaisissa joukkueen lipunkantajana toimi miekkailija Gu Bon-gil.

## Joukkue
### Jousiammunta

;Miehet

;Naiset

### Sulkapallo

;Miehet

### Uinti

;Naiset

### Yleisurheilu

;Miehet
;Juoksu- ja kävelylajit

;Kenttälajit

;Naiset
;Juoksu- ja kävelylajit

## Lähteet

## Aiheesta muualla
Chitose-luokka

**Chitose-luokka** () oli keisarillisen Japanin laivaston kahden aluksen muodostama lentotukialusluokka. Aluksista ensimmäinen *Chitose* laskettiin vesille vesilentokoneiden emälaivana Kuren laivastontelakalta 1934 ja se muutettiin lentotukialukseksi 1943.

## Alukset

## Lähteet
*
*

### Viitteet
Keitai

**Keitai** (450–531) oli perinteisen japanilaisen tiedon mukaisesti Japanin 26. keisari. Hänen valtakautensa on arveltu alkaneen vuonna 507 ja päättyneen vuonna 531. Hänen pojistaan Ankan, Senka ja Kinmei toimivat myös Japanin keisareina.

## Taustaa
*[[Nihonshoki]]n* mukaan Keitai syntyi vuonna 450 ja kuoli 531, jolloin hänen vanhin poikansa, Ankan peri vallan. Hänet tunnettiin aikanaan nimillä Ōdo no Kimi (男大迹王) ja Hikofuto no Mikoto (彦太尊). Eräiden lähteiden mukaan hän toimi aiemmin myös Koshin provinssin kuninkaana.

## Katso myös
*Japanin keisari
*Luettelo Japanin keisareista

## Lähteet
Kiusausten vuori

**Kiusausten vuori** on Viljo Lampelan ohjaama elokuva vuodelta 1960. Parikymmentä vuotta elokuva-alalla toiminut Lampela oli mukana Moraalinen varustautuminen (MRA) liikkeen toiminnassa Suomessa. Värielokuva kuvattiin jo 1950-luvun puolivälissä Jordaniassa Länsirannan alueella ja Libanonissa. Jordanian silloinen kuningas Hussein esiintyi myös elokuvan lopussa. Rahoitusvaikeuksien vuoksi elokuvan valmistuminen kesti vielä neljä vuotta. Arvosteluissa elokuvaa pidettiin amatöörimäisesti toteutettuna, mutta värikuvausta kiitettiin. Elokuvan kuva- ja ääninegatiivit jäivät kehitystyön tehneeseen laboratorioon Kööpenhaminaan, jossa ne tuhottiin 1975. 

## Juoni
Elokuvassa kolme päähenkilöä yhdysvaltalainen öljy-yhtiön johtaja Jim Grace, australialainen rouva Dina Brent ja englantilainen pastori John Smith tulevat vierailulle Pyhään maahan. Heidän vaiheitaan seurataan Jerusalemissa, Bethlehemissä, Kuolleenmeren rannalla, Kiusausten vuorella ja Beirutissa. Elokuvassa tuotiin esille myös Palestiinan pakolaisongelma.

## Näyttelijät

## Lähteet
Bangladesh kesäolympialaisissa 2016

**[[Bangladesh]]** osallistui Rio de Janeiron kesäolympialaisiin vuonna 2016. Sitä edusti seitsemän urheilijaa viidessä lajissa. Joukkueen lipunkantajana avajaisissa toimi golfaaja Siddikur Rahman ja päättäjäisissä puolestaan jousiampuja Shamoli Ray. Bangladesh ei voittanut yhtään mitalia.

## Joukkue
### Ammunta

Ainoa ampuja oli Abdullah Hel Baki, joka kilpaili 10 metrin ilmakiväärissä. Hän sai karsinnoissa tuloksen 621,2, mikä riitti 25. sijaan.

### Golf

Siddikur Rahman oli ainoa golfaaja Rion olympialaisissa. Rahman oli miesten golfin 58. tuloksella 11 yli parin 295 lyönnillä. Hänen paras kierrostuloksensa oli yksi alle ihannetuloksen, kun muut kierrokset olivat neljä yli ihannetuloksen.

### Jousiammunta

Bangladeshista osallistui yksi jousiampuja, kun Shamoli Ray kilpaili naisten yksilökilpailussa. Ray sai sijoitusammunnoissa tuloksen 600, joka oli 53. paras tulos. Esnimmäisellä kierroksella Ray hävisi meksikolaiselle Gabriela Bayardolle 6–0. Rayn sijoitus kilpailussa oli 33.

### Uinti

Uinnissa Bangladeshilla oli kahden urheilijan edustus. Mahfizur Rahman Sagor kilpaili miesten 50 metrin vapaauinnissa. Hän ui alkuerissään ennätyksensä 23,92, joka ei riittänyt jatkoon. Rahmanin lopullinen sijoitus oli 54. Sonia Aktar kilpaili naisten 50 metrin vapaauinnissa. Hän oli alkuerien 69. ajalla 29,99. Aika oli hänen uusi ennätyksensä.

### Yleisurheilu

Bangladeshilla oli edustaja kummankin sukupuolen 100 metrin juoksussa. Miehissä Masbah Ahmmed juoksi alkuerissä ajan 11,34, joka ei riittänyt jatkoon. Naisissa Shirin Akter juoksi alkuerissä ajan 12,99, joka ei riittänyt jatkoon.

## Lähteet
Viljo Lampela

**Viljo Ahti Lampela** (28. huhtikuuta 1918 Perho – 16. joulukuuta 2008 Helsinki) oli suomalainen elokuvanäytteljä, -ohjaaja ja -tuottaja.

Lampela opiskeli Oy Suomen Filmiteollisuuden vuonna 1938 perustamassa Filmikoulussa ja oli sitten avustajana ja sivuosien näyttelijänä Suomen Filmiteollisuuden elokuvissa 1938–1940. Myöhemmin hän oli Suomi-Filmi Oy:n kaitafilmiosaston hoitajana ja teki tilaustöinä vuosina 1952–1962 tusinan verran lyhyt- ja dokumenttielokuvia.

Lampela oli mukana Moraalinen varustautuminen (MRA) liikkeen toiminnassa Suomessa. Hän käsikirjoitti, ohjasi ja tuotti kaksi MRA-liikkeen opeista vaikutteita saanutta elokuvaa *[[Vastaus (elokuva)|Vastaus]]* (1952) ja *[[Kiusausten vuori]]* (1960).

Viljo Lampela oli naimisissa 1941–1962 elokuvanäyttelijä Kaija Raholan kanssa. Heidän lapsiaan ovat oopperalaulaja Pirkkoliisa Tikka ja elokuvaäänittäjä ja -leikkaaja Pekka Lampela.

## Filmografia
* Vastaus (1952) ohjaaja, käsikirjoittaja, tuottaja
* Sokeri pohjalla (1955) dokumentti Suomen Sokeri Oy:stä, ohjaaja
* Kiusausten vuori (1960) ohjaaja, käsikirjoittaja, tuottaja

## Lähteet
Jyrki A. Juuti

**Jyrki Antti Juuti** (6. tammikuuta 1927 Helsinki – 13. toukokuuta 2001 Helsinki) oli suomalainen toimittaja ja ammattijärjestövaikuttaja. 

## Elämä
Jyrki Juutin vanhemmat olivat päätoimittaja Yrjö Juuti ja Aino Lukkarinen. Hän kirjoitti ylioppilaaksi 1947 ja valmistui Helsingin yliopistosta valtiotieteen kandidaatiksi 1950.

Juuti oli *[[Suomen Sosiaalidemokraatti|Suomen Sosiaalidemokraatin]]* taloustoimittaja ja pääluottamusmies sekä Helsingin Sanomalehtimiesyhdistyksen sihteeri. Suomen Sanomalehtimiesten Liiton (nykyinen Suomen Journalistiliitto) puheenjohtajana Juuti toimi vuosina 1963–1974. Aluksi hän hoiti liiton puheenjohtajan tehtäviä toimittajan työnsä ohessa, kunnes vuonna 1968 liiton puheenjohtajuus muuttui kokopäiväiseksi tehtäväksi. Juutin puheenjohtajakaudella Suomen Sanomalehtimiesten Liitto muuttui ammattiliitoksi. Yksi ratkaiseva tapahtuma oli toimittajien ensimmäisen työehtosopimuksen solmiminen vuonna 1967. Tähän asti toimittajien työehdoista oli ollut vain suosituksen luonteinen niin sanottu normaalivälikirja.

Juutilla on nykyisin oma muistostipendinsä, jonka Journalistisen kulttuurin edistämissäätiö eli Jokes panee hakuun vuosittain. Jyrki A. Juutin muistostipendi on tarkoitettu edunvalvontataitojen kehittämiseen.

## Julkaisuja
* *Rakentava vuosikymmen: yhteiskuntamme kehitys vv. 1946–1956*, 1956, julkaisussa *Vihuri*, 46 (1956): 8, ss. 5–9, 30 
* *AY-tiedon oppas*, 1976
* *Suomi kipusi neljänneksi maailman levikkikilvassa*, 1985, julkaisussa *Suomen lehdistö*, 56 (1985): 7–8, ss. 16–18 
* *USA johtaa paperitonneissa – Uusi-Seelanti kilomäärissä*, 1985, julkaisussa *Suomen lehdistö*, 56 (1985): 10, ss. 12–13 
* *Suomen sija heikentyi maailman TV-tiheydessä*, 1985, julkaisussa *Suomen lehdistö*, 56 (1985): 11, ss. 20–21

## Lähteet
Ankan

**Ankan** (466–536) oli perinteisen japanilaisen tiedon mukaisesti Japanin 27. keisari sekä keisari Keitain vanhin poika. Ankanin arvellaan hallinneen vuosina 531–536.

## Taustaa
Ankan oli kruununprinssinä ja nousi valtaan ilmeisesti isänsä kuoltua vuonna 531. On myös mahdollista, että isä luopui kruunusta 65-vuotiaan Ankanin hyväksi.

Ankan kuoli 70 vuoden iässä vuonna 536, jolloin valtaan nousi hänen nuorempi veljensä Senka.

## Katso myös
*Japanin keisari
*Luettelo Japanin keisareista

## Lähteet
Senka

**Senka** (467–539) oli perinteisen japanilaisen tiedon mukaisesti Japanin 28. keisari. Hän nousi valtaan vanhemman veljensä Ankanin kuoltua vuonna 536 ja pysyi vallassa, kunnes kuoli itse vuonna 539.

## Taustaa
Senka oli keisari Keitain poika. Keitai kuoli vuonna 531, jolloin vallan peri Senkan vanhempi veli Ankan. Ankan kuoli oltuaan vallassa viisi vuotta, jolloin Senka peri vallan. Hän kuoli vuonna 539, jolloin hänen nuorempi veljensä Kinmei nousi valtaan.

## Katso myös
*Japanin keisari
*Luettelo Japanin keisareista

## Lähteet
Walace

**Walace Souza Silva** eli **Walace** (s. 4. huhtikuuta 1995 Salvador, Brasilia) on brasilialainen jalkapalloilija. Pelipaikaltaan hän on puolustava keskikenttäpelaaja. Walace edustaa Italian Serie A:ssa pelaavaa Udinesea.

Walace pelasi Brasilian pääsarjassa Grêmion edustusjoukkueessa vuosina 2014–2017. Hän pelasi ensimmäisen Brasilian Série A:n ottelunsa 27. huhtikuuta 2014, kun Grêmio voitti kotonaan Atlético Mineiron 2–1. Eurooppaan hän siirtyi tammikuussa 2017 ja edusti Saksassa puolitoista kautta Hamburger SV:tä ja yhden kauden Hannover 96:ta. Kesällä 2019 hän siirtyi italialaisseura Udineseen.

Brasilian A-maajoukkueessa Walace pelasi ensimmäisen ottelunsa 9. kesäkuuta 2016, kun Brasilia voitti Copa América Centenariossa Haitin 7–1. Ottelu oli hänen ainoansa kyseisessä turnauksessa. Hän kuului Brasilian joukkueeseen myös Brasilian olympialaisissa 2016.

## Lähteet
Eila Hyppönen

**Eila Marjatta Hyppönen** (s. 27. tammikuuta 1947 Ristiina) on oikeustieteen lisensiaatti, Suomen Journalistiliiton (vuoteen 1993 asti Suomen Sanomalehtimiesten Liitto) lakimies, lainopillinen sihteeri ja Journalistiliiton pääsihteeri 1974–2010.

Hyppönen on toiminut Kansainvälisen Lehtimiesliiton IFJ:n varapuheenjohtajana, Pohjoismaiden journalistiliiton NJF:n puheenjohtajistossa ja Euroopan Journalistiliiton EFJ:n hallituksessa.

Nuorena ay-juristina Hyppönen puolusti menestyksellisesti oikeudessa Simo ”Simppa” Juntusta, joka sai 1974 Suomen Sosialidemokraatista (nyk. Demokraatti) potkut presidentti Urho Kekkosen myllykirjeen seurauksena. Hyppönen ajoi oikeudessa myös Tamminiemen pesänjakajat -kirjan (1981) vuoksi Helsingin Sanomista irtisanotun Aarno Laitisen asiaa, niin ikään tuloksellisesti. 

Hyppönen oli työurallaan keskeinen neuvottelija lukuisissa Journalistiliiton työehtosopimusneuvotteluissa, eräs alan työehtojen pääarkkitehdeistä. Journalistiliiton ansiomerkin hän sai 1997, liiton kunniajäsen hänestä tuli 2010, jolloin hän jäi eläkkeelle.

Journalistiliitolla ei ole Hyppösen jälkeen ollut tehtävää pääsihteerin nimikkeellä. Nykyisin vastaavaa tehtävää liitossa hoitaa edunvalvontajohtaja Petri Savolainen.

## Lähteet